ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660010278

ขอความช่วยเหลือให้ลอกท่อระบายน้ำ บริเวณถนนกรุงเทพนนท์ 25 ซอยสุขสันต์ 2  แขวงบางซื่อ เขตบางซื่อ กรุงเทพมหานคร  เนื่องจากผู้ร้องแจ้งว่าปัจจุบันบริเวณดังกล่าวประสบปัญหาท่อระบายน้ำตัน น้ำไม่ไหลระบาย มีเศษดิน หิน ทราย ใบไม้อุดตันจำนวนมาก และไม่ได้รับการลอกท่อระบายน้ำมาเป็นระยะเวลานานเกือบ 10 ปีแล้ว ล่าสุดเคยมีผู้ต้องขังของเรือนจำจังหวัดสุพรรณบุรีเข้ามาดำเนินการลอกท่อระบายน้ำให้ แต่หลังจากนั้นมาก็ไม่เคยมีหน่วยงานใดเข้ามาลอกท่อระบายน้ำให้แต่อย่างใด อีกทั้งกำลังจะเข้าสู่ฤดูฝนเกรงว่าหากไม่เร่งเข้ามาดำเนินการลอกท่อระบายน้ำจะทำให้น้ำท่วมบ้านเรือนของประชาชนในพื้นที่ได้ จึงประสงค์ขอความช่วยเหลือให้หน่วยงานที่เกี่ยวข้องเข้ามาดำเนินการลอกท่อระบายน้ำบริเวณภายในซอยดังกล่าวตลอดทั้งซอย เพื่อป้องกันน้ำท่วมและเพื่อบรรเทาความเดือดร้อนของประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata